tomron87/hebrew-wikipedia-sentences-corpus huggingface dataset:
לאחר מכן ב-2019, היא גילמה צעירה יהודייה שמתחבאת בביתה של הדמות הארית הראשית, בגילומה של סקרלט ג'והנסון, מאימת הנאצים במהלך השואה ומלחמת העולם השנייה, בסרט הדרמה-הקומית-הסאטירית של טאיקה ואיטיטי "ג'וג'ו ראביט".
סרט זה זכה לביקורות משבחות מרבים מהמבקרים וכן מהקהל.
באוגוסט 2018, מקנזי לוהקה לתפקיד בסרט ה-"אהבה בשחקים: מאווריק", אך נאלצה לעזוב אותו לאחר שלוהקה כבר לתפקיד בסרט "נערות אבודות" מ-2020. בשנת 2021, היא שיחקה בסרט המתח "זמן" של הקולנוען מ.
נייט שאמלאן, וכיכבה בסרט המותחן הפסיכולוגי של אדגר רייט "אתמול בלילה בסוהו", לצידה של אניה טיילור-ג'וי.
ב-2022, היא שיחקה בעיבוד הטלוויזיוני של ג'ון קראולי לרומן "חיים ועוד חיים" מאת קייט אטקינסון ל-BBC Two, שה ב-2022.
בנוסף ב-2022 גילמה את המתעמלת האמריקאית קרי סטרוג בסרטה של אוליביה ווילד "Perfect".
כיכבה ב-2023 בסרט דרמת הפשע הרומנטית "איילין", לצידה של אן האת'ווי.
נכון למרץ 2017, היא התגוררה בוולינגטון בירת ניו זילנד.
תומאש למוס אראוז'ו (בפורטוגזית: Tomás Lemos Araújo; נולד ב-16 במאי 2002 בווילה נובה דה פמליקאו שבפורטוגל) הוא כדורגלן פורטוגזי המשחק בעמדת הבלם בבנפיקה ליסבון מליגת העל הפורטוגלית ובנבחרת פורטוגל.
אראוז'ו גדל במחלקות הנוער של אופרריו פמליקאו, אקדמיית אבולושן סוקר, פלמיירס ובנפיקה ליסבון.
ב-27 ביולי 2022 הושאל אראוז'ו למשך עונת לז'יל ויסנטה מליגת העל הפורטוגלית.
בסך הכל ערך 22 הופעות ליגה במהלך תקופת ההשאלה, בהן הבקיע שער אחד.
אראוז'ו נכלל בסגל נבחרת פורטוגל עד גיל 21 לטורניר אליפות אירופה עד גיל 21 לשנת 2023. ב-8 באוקטובר 2024 קיבל אראוז'ו זימון ראשון לסגל הנבחרת הבוגרת.
ב-18 בנובמבר ערך את הבכורה שלו כשפתח בהרכב בתיקו 1–1 עם נבחרת קרואטיה במסגרת המחזור האחרון של ליגת האומות.
תומפסון ; נולד ב-7 בינואר 1939 בדטרויט, מישיגן, הוא חוקר מקרא ותאולוג דני, יליד ארצות הברית.
הוא היה פרופסור לתאולוגיה באוניברסיטת קופנהגן בשנים 1993–2009.
תומפסון הוא ממוביל האסכולה המינימליסטית המכונה גם "אסכולת קופנהגן", קבוצה של חוקרים שגורסים שההיסטוריות של התנ"ך מוטלת בספק, ולא ניתן להשתמש בתנ"ך כמקור לקביעת ההיסטוריה של ישראל הקדום.
תומפסון גדל כקתולי אדוק וסיים תואר ראשון באוניברסיטת דוקסן, בפיטסבורג, פנסילבניה, ארצות הברית, בשנת 1962. לאחר שנה באוקספורד, הוא עבר לטובינגן בגרמניה, שם למד במשך 12 שנים אצל קורט גאלינג והרברט האג.
במקביל, הוא היה מורה לתאולוגיה באוניברסיטת דייטון (1964–65) ועוזר פרופסור ללימודי מקרא באוניברסיטת דטרויט (1967–69).
לאחר מכן למד תאולוגיה קתולית באוניברסיטת טובינגן; עבודת הדוקטורט שלו, "ההיסטוריות של סיפורי האבות: החיפוש אחר אברהם ההיסטורי", הושלמה ב-1971, אך נדחתה על ידי הפקולטה הקתולית (אחד מבוחניו היה יוסף ראצינגר, אז פרופסור לתאולוגיה שיטתית של טובינגן ולאחר מכן בנדיקטוס השישה עשר).
תומפסון שקל אז להגיש את עבודת הגמר שלו בפקולטה הפרוטסטנטית, אך עזב את טובינגן ב-1975 ללא תואר.
עבודת הגמר שנדחתה, פורסמה ב-1974 בהוצאת דה גרויטר.
הספר, יחד עם הספר "אברהם בהיסטוריה ובמסורת" מאת ג'ון ואן סטרס, הפך לאחד מיצירות החלוצות של המינימליזם המקראי.
בזמן שלימד במשרה חלקית באוניברסיטת צפון קרולינה בצ'פל היל, הוא הוזמן לסיים את לימודיו באוניברסיטת טמפל בפילדלפיה, פנסילבניה, ולקבל את הדוקטורט שלו.
המחלוקת סביב עבודת הדוקטורט שלו מנעה ממנו לקבל משרה באוניברסיטה בצפון אמריקה.
הוא המשיך לעסוק בחקר המקרא בזמנו פרטי שעבד כמורה בתיכון, עד שזכה לקבל תפקיד פרופסור אורח בבית הספר הצרפתי למקרא ולארכאולוגיה בירושלים בשנת 1984.
תומפסון זכה בתואר הקרן הלאומית למדעי הרוח בשנת 1988. הוא לימד כפרופסור חבר אורח באוניברסיטת לורנס (1988–89) וכפרופסור חבר באוניברסיטת מרקט (1989–1993), אך לא קיבל קביעות.
ב-1990 הוא פגש את התאולוג הדני נילס פיטר למצ'ה בכנס, וב-1993 הצטרף לפקולטה של המחלקה לתאולוגיה באוניברסיטת קופנהגן, כפרופסור לחקר המקרא.
הוא פרש וקיבל מעמד אמריטוס ב-2009.
מוקד המחקר של תומפסון היה הממשק בין התנ"ך לארכאולוגיה.
בספרו משנת 1974 "ההיסטוריות של סיפורי האבות: החיפוש אחר אברהם ההיסטורי" הוא מתח ביקורת על ההשקפה השלטת אז, לפיה הארכאולוגיה המקראית הוכיחה את ההיסטוריות של דמויות כמו אברהם וסיפורים תנ"כיים אחרים.
בספרו "ההיסטוריה המוקדמת של העם הישראלי מהמקורות הכתובים והארכאולוגיים" (1993) הוא פירט את טענתו כי ההיסטוריה המקראית לא הייתה אמינה, ומסכם: "אנו יכולים לומר כיום במידה רבה של ביטחון שהתנ"ך הוא לא היסטוריה המספרת את העבר של מישהו.
הסיפור המסופר בו על ישראל שנבחרה וננטשה הוא מטפורה פילוסופית למין האנושי שאיבד את דרכו".
"העבר המיתי: הארכאולוגיה התנ"כית והמיתוס של ישראל" שהמושג "ישראל" עצמו, כפי שהוא מופיע בתנ"ך, הוא פיקציה ספרותית.
הוא טען שהתנ"ך כולו, או כמעט כולו, הוא תוצר של התקופה שבין המאות החמישית והשנייה לפני הספירה.
תומאש סטאנק (בצ'כית: Tomáš Staněk; נולד ב-13 ביוני 1991) הוא אתלט צ'כי, זוכה מדליית ארד באליפות עולם באולם (ברמינגהאם 2018), זוכה מדליית ארד באליפות אירופה (מינכן 2022) ואלוף אירופה באולם (טורון 2021) בהדיפת כדור ברזל.
באליפות העולם באולם שנערכה בסופוט שבפולין במרץ סיים במקום 12 בהדיפת כדור ברזל בתוצאה של 20.06 מטר.
באליפות אירופה שנערכה בציריך שבשווייץ באוגוסט סיים במקום 14 בהדיפת כדור ברזל בתוצאה של 19.61 מטר.
באליפות אירופה באולם שנערכה בפראג שבצ'כיה במרץ הודח בשלב המוקדמות של הדיפת כדור ברזל לאחר שלא הצליח לקבוע תוצאה.
באליפות העולם שנערכה בבייג'ינג שברפובליקה העממית של סין באוגוסט סיים במקום 19 בהדיפת כדור ברזל בתוצאה של 19.64 מטר.
באליפות העולם באולם שנערכה בפורטלנד שבאורגון, ארצות הברית, במרץ, סיים במקום 16 בהדיפת כדור ברזל בתוצאה של 19.46 מטר.
באולימפיאדת ריו דה ז'ניירו שנערכה באוגוסט סיים במקום 20 בהדיפת כדור ברזל בתוצאה של 19.76 מטר.
באליפות אירופה באולם שנערכה בבלגרד שבסרביה במרץ זכה במדליית כסף בהדיפת כדור ברזל בשיא אישי חדש של 21.43 מטר, אחרי קונראד בוקוביאצקי מפולין (21.97 מטר) ולפני דוד שטורל מגרמניה (21.30 מטר).
באליפות העולם שנערכה בלונדון שבממלכה המאוחדת באוגוסט סיים במקום רביעי בהדיפת כדור ברזל בתוצאה של 21.41 מטר.
באליפות העולם באולם שנערכה בברמינגהאם שבממלכה המאוחדת במרץ זכה במדליית ארד בהדיפת כדור ברזל בתוצאה של 21.44 מטר, אחרי תומאס וולש מניו זילנד (22.31 מטר) ודוד שטורל (21.44 מטר).
באליפות אירופה שנערכה בברלין שבגרמניה באוגוסט סיים במקום רביעי בהדיפת כדור ברזל בתוצאה של 21.16 מטר.
באליפות אירופה באולם שנערכה בגלאזגו שבממלכה המאוחדת במרץ זכה במדליית ארד בהדיפת כדור ברזל בתוצאה של 21.25 מטר, אחרי מיכל הראטיק מפולין (21.65 מטר) ודוד שטורל (21.54 מטר).
באליפות העולם שנערכה בדוחה שבקטר באוקטובר סיים במקום עשירי בהדיפת כדור ברזל בתוצאה של 20.79 מטר.
באליפות אירופה באולם שנערכה בטורון שבפולין במרץ זכה במדליית זהב בהדיפת כדור ברזל בתוצאה של 21.62 מטר, לפני מיכל הראטיק (21.47 מטר) ופיליפ מיאלייביץ' מקרואטיה (21.31 מטר).
באולימפיאדת טוקיו שנערכה באוגוסט סיים במקום 17 בהדיפת כדור ברזל בתוצאה של 20.47 מטר.
באליפות העולם באולם שנערכה בבלגרד במרץ סיים במקום 14 בהדיפת כדור ברזל בתוצאה של 19.93 מטר.
באליפות אירופה שנערכה במינכן שבגרמניה זכה במדליית ארד בהדיפת כדור ברזל בתוצאה של 21.26 מטר, אחרי פיליפ מיאלייביץ' (21.88 מטר) וארמין סינאנצ'ביץ' מסרביה (21.39 מטר).
באליפות אירופה באולם שנערכה באיסטנבול שבטורקיה במרץ זכה במדליית כסף בהדיפת כדור ברזל בתוצאה של 21.90 מטר, אחרי זיין ויר מאיטליה (22.06 מטר) ולפני רומן קוקושקו מאוקראינה (21.84 מטר).
באליפות העולם שנערכה בבודפשט שבהונגריה באוגוסט סיים במקום 16 בהדיפת כדור ברזל בתוצאה של 20.41 מטר.
באליפות העולם באולם שנערכה בגלאזגו במרץ סיים במקום 11 בהדיפת כדור ברזל בתוצאה של 20.31 מטר.
באליפות אירופה שנערכה ברומא שבאיטליה ביוני סיים במקום חמישי בהדיפת כדור ברזל בתוצאה של 20.88 מטר.
באולימפיאדת פריז שנערכה באוגוסט סיים במקום עשירי בהדיפת כדור ברזל בתוצאה של 20.37 מטר.
באליפות אירופה באולם שנערכה באפלדורן שבהולנד במרץ זכה במדליית ארד בהדיפת כדור ברזל בתוצאה של 20.75 מטר, אחרי אנדריי טואדר מרומניה (21.27 מטר) וויקטור פטשון משוודיה (21.04 מטר).
תומאש היבשמן (בצ'כית: Tomáš Hübschman; נולד ב-4 בספטמבר 1981) הוא כדורגלן עבר צ'כי ששיחק בעמדת הבלם.
היבשמן התחיל את הקריירה שלו בקבוצת הילדים של ספרטה פראג כבר בגיל 5 והמשיך בכל קבוצות הגיל של המועדון עד שהגיל 17 חתם על חוזה מקצועי בקבוצה הבוגרת.
יבלונץ ובסיום העונה חזר לספרטה.
בעונת היה שותף להעפלה של ספרטה לשמינית גמר ליגת האלופות.
בקיץ חתם בשחטאר דונצק מליגת העל האוקראינית תמורת 3 מיליון אירו.
היבשמן היה שותף לזכייה של המועדון 8 פעמים באליפות, 5 סופר קאפ, 4 גביעים ופעם אחת בגביע אופ"א בעונת 2008/2009.
ביולי חתם על חוזה לשלוש שנים בפ.ק.
יבלונץ אליה הגיע כשחקן חופשי.
סלובצ'קו והפך לכובש המבוגר בהיסטוריה של ליגת העל הצ'כית כאשר הוא בן 41, 7 חודשים ויום.
ב-18 ביוני 2024 הודיע על פרישה מכדורגל.
היבשמן שיחק בצעירותו בנבחרות הצעירות של צ'כיה והשתתף בגביע העולם בכדורגל עד גיל 20 בשנת ובאליפות אירופה בכדורגל עד גיל 21 בשנת .
ב-18 בנובמבר 2001 היבשמן ערך את הופעת הבכורה שלו בנבחרת הבוגרת בהפסד 1-0 ל.
ב-11 באוקטובר 2013 הבקיע את שערו היחיד בנבחרת בניצחון 1-4 נגד .
השתתף עם הנבחרת ביורו 2004 ויורו 2012.
הגביע האוקראיני: , , ,
הסופר קאפ האוקראיני: , , , ,
דמות העונה בליגת העל הצ'כית:
תומאש אוסקר גרגורצ'יק (בפולנית: Tomasz Oskar Gregorczyk; נולד ב-11 במרץ 2003), ידוע בשמו הפרטי תומאש, הוא זמר, פזמונאי ומלחין פולני.
תומאש החל את קריירת המוזיקה שלו בלהקת הבנים 4דרימרז, שהוקמה בשנת 2018 במסגרת התוכנית The Voice Kids Poland.
במרוצת השנים פרסמה הלהקה שני אלבומי אולפן, 4Dreamers ו-, והייתה מועמדת לפרס פרידריק עבור "האלבום לילדים ולנוער הטוב ביותר".
לאחר פירוק הלהקה פנה תומאש לקריירה כסוליסט.
הוא הוציא את סינגל הבכורה שלו, "Zapach perfum", שהציג את המעבר שלו למוזיקת פופ ודאנס-פופ.
בהמשך הוציא סינגלים נוספים, כולל "Ciała" ו-"Nie po drodze".
בפברואר 2024 השתתף טומאש בתחרות Una Voce per San Marino עם השיר "Not Alone".
הוא שובץ להתחרות במקצה השני, ונכשל בניסיון להעפיל לגמר.
קליפ השיר זכה בפרס "הווידאו הפופי הטוב ביותר" בפסטיבל מינכן.
בנוסף לקריירת המוזיקה, טומאש עוסק גם במשחק.
הוא הופיע בתפקידים קטנים בסדרות טלוויזיה פולניות כמו Na Wspólnej ו-Klan.
הוא גם פעיל ברשתות החברתיות, דוגמת סנאפצ'ט, שם צבר למעלה מ-50,000 עוקבים.
תומאס תאודור קריטנדן היה פוליטיקאי אמריקאי, שכיהן כמושל ה-24 של מדינת מיזורי בין השנים 1881–1885. במהלך מלחמת האזרחים האמריקנית שירת כקולונל בצבא האיחוד.
טרם כהונתו כמושל היה קריטנדן חבר בית הנבחרים של ארצות הברית מטעם מחוז הקונגרס השביעי של מיזורי.
קריטנדן נולד בשנת 1832 בעיירה שלביוויל שבקנטקי, בנם של הנרי ולאנה מריה קאריטנדן.
הוא השתייך למשפחה פוליטית ידועה, ודודו, ג'ון קריטנדן, כיהן כמושל קנטקי.
הוא למד במכללת סנטר (Centre College) שבדנוויל, ולאחר מכן למד משפטים בהנחיית דודו.
בשנת 1856 נישא קריטנדן לקרוליין וילר "קארי" ג'קסון (1839–1917), ונולדו להם כמה ילדים.
קריטנדן הבן, כיהן לימים כראש עיריית קנזס סיטי, ובנם השני, הנרי יוסטון קריטנדן (1859–1943), חיבר בשנת 1936 את הספר "זכרונות משפחת קריטנדן".
זמן קצר לאחר נישואיו עבר קריטנדן עם משפחתו לעיר לקסינגטון שבמיזורי, שם פתח משרד עורכי דין.
במהלך מלחמת האזרחים האמריקנית מונה לקולונל בגדוד הפרשים השביעי של המיליציה המדינתית של מיזורי, ונלחם לצד צבא האיחוד.
ב־1864 מונה לתובע הכללי של מיזורי בידי המושל וילארד פ.
בתום כהונתו כתובע הכללי עבר קריטנדן לעיר וורנסבורג, ופתח שם משרד עורכי דין בשותפות עם פרנסיס קוקרל.
ב־1872 נבחר לבית הנבחרים של ארצות הברית מטעם מחוז הקונגרס השביעי של מיזורי, ונבחר מחדש גם ב־1876. בשנת 1880 נמנה בין מייסדי לשכת עורכי הדין של מיזורי.
ב־2 בנובמבר 1880 נבחר למושל מיזורי עם 52.23% מקולות הבוחרים.
בין מהלכיו הבולטים בתפקיד היה המאבק בחבורת השודדים של "כנופיית ג'יימס-יאנגר" .
קריטנדן הכריז על פרס בגובה 5,000 דולר אמריקאי על ראשיהם של הבולטים בחברי הכנופיה, האחים ג'סי ג'יימס ופרנק ג'יימס – פרס שמומן על ידי חברות הרכבת – דבר שהוביל לרצח של ג'סי ג'יימס בידי רוברט פורד בשנת 1882. קריטנדן העניק לפורד חנינה לאחר הרשעתו.
באוקטובר אותה שנה נכנע פרנק ג'יימס לידי הרשויות בג'פרסון סיטי.
במהלך כהונתו הוביל קריטנדן את גביית החובות של מסילות הברזל האניבל וסנט ג'וזף, צמצם את חוב המדינה, הקים את מועצת הבריאות של מיזורי ואת הלשכה למכרות ולפיקוח על מכרות, הגדיל את תקציב החינוך, ויסד בית ספר להכשרת אחיות בסנט לואיס.
לאחר תום כהונתו עבר להתגורר בקנזס סיטי ועסק בעריכת דין.
בשנים 1893–1897 שימש כקונסול הכללי של ארצות הברית במקסיקו סיטי, אחרי שמונה לתפקיד בידי נשיא ארצות הברית גרובר קליבלנד.
קריטנדן נפטר בשנת 1909 בקנזס סיטי, ונטמן בבית העלמין פורסט היל קלברי שבעיר.
תּוּמַאס תּוּרִילְד (בשוודית: Thomas Thorild; ) היה משורר, מבקר, פמיניסט ופילוסוף שוודי.
הוא נולד בסוורטבורג שבמערב שוודיה.
שמו האמיתי של תומאס תורילד בלידתו היה תורן (Thorén), והוא שינה את שם משפחתו לתורילד (בשוודית עתיקה: "להבת תור") רק בשנת 1785. תורילד למד בבית ספר תיכון בגטבורג ולאחר מכן למד משפטים בלונד.
בשנת 1782 הוא עבר לסטוקהולם, ולמד באוניברסיטת אופסלה בין השנים 1787 ל-1788 ולאחר מכן בילה זמן מה באנגליה.
ההגנה על התזה שלו באופסלה התקיימה בנוכחות המלך, ובהוראתו, תקפו שתי הדמויות הספרותיות הידועות ו את התזה.
על פי רישומי ההגנה, תורילד הצליח היטב.
בשנים 1788–1790 שהה באנגליה, בניסיון להתפרסם שם כסופר ואף פרסם שני חיבורים באנגלית, אבל לאחר שהושלך לכלא שם בשל חובות, הוא חזר לשוודיה.
הדוכס קרל, שעמד בראש ממשלת האפוטרופסות עבור גוסטב הרביעי אדולף הקטין לאחר רצח המלך גוסטב השלישי, הרגיש מותקף על ידי כתביו של תורילד, ולכן תורילד גורש מהמדינה בשנת 1793.
תורילד עבר לגרייפסוואלד, שהייתה אז בשליטת שוודיה, שם מצא בסופו של דבר משרה כפרופסור לספרות וכספרן.
כאן, ב-11 בספטמבר 1797, בכנסיית ניקולאי הקדוש, הוא התחתן עם אהובתו, גוסטבה שטיגליג פון קובסקי, שליוותה אותו לגלות ושאיתה נולדו לו שני ילדים.
הוא לימד 13 שנה ב עד מותו ב-1808, ונקבר בנוינקירכן הסמוכה לגרייפסוואלד.
תומאס תורילד היה תומך של הסוגה הספרותית של "סער ופרץ" ומתנגד לנאו-קלאסיציזם בהשראה צרפתית, שנציגיו העיקריים בשוודיה היו יוהאן הנריק שלגרן ו.
מודלי החיקוי הגדולים של תורילד היו ז'אן-ז'אק רוסו, פרידריך גוטליב קלופשטוק, אוסיאן וגתה הצעיר.
הדבר בא לידי ביטוי בהעדפתו של תורילד לצורות חופשיות ולתשוקות גדולות, וכן בדחייתו את כל המגבלות.
שירו הגדול הראשון היה השיר הבלתי מחורז "Passionerna" (התשוקות), שפורסם בשנת 1781, ובו הביע תחושה פנתאיסטית לטבע.
עם זאת, היה ידוע פחות כמשורר ויותר כסופר ומבקר ספרות.
הוא היה מעורב בסכסוכים חריפים וארוכי שנים עם יריבים ספרותיים, כמו שלגרן, שנגדו כיוון את "straffsång" (שיר עונשין) בשנת 1784.
תורילד נודע בתמיכתו המוקדמת בזכויות נשים.
במאמרו משנת 1793, "Om kvinnokönets naturliga höghet" (על העליונות הטבעית של המין הנשי), הוא תמך בשוויון מגדרי.
תורילד היה גם פעיל פוליטית, נלחם למען חופש ורפורמות חברתיות רחבות היקף, ובירך על המהפכה הצרפתית, אף על פי שהתרחק מהקיצוניות שלה בשנת 1794. הוא עצמו אמר על מטרתו: "להסביר את כל הטבע ולרצות לעצב מחדש את העולם כולו."
על שמו קרוי פארק בסטוקהולם.
תומאש חוֹרִי (בצ'כית: Tomáš Chorý; נולד ב-26 בינואר 1995) הוא כדורגלן צ'כי המשחק בעמדת החלוץ בסלביה פראג מליגת העל הצ'כית ובנבחרת צ'כיה.
חורי שיחק בסיגמה אולומואוץ מליגת העל הצ'כית ובליגת המשנה הצ'כית מ-2014 עד 2018.
בינואר 2018 חתם בוויקטוריה פלזן מליגת העל הצ'כית.
ב-15 במאי 2022 זכה עם הקבוצה באליפות השנייה שלו.
בנובמבר 2022 כבש צמד במשחק בליגת האלופות נגד ברצלונה.
באפריל 2024 חתם על הארכת חוזה במועדון עד 2027.
ב-5 באוקטובר 2020 הושאל לקבוצה הבלגית זולטה ורכם מליגת העל הבלגית, שם כבש ארבעה שערים בעונת 2020/2021.
ב-3 ביולי 2024 חתם על חוזה בסלביה פראג מליגת העל הצ'כית עד 30 ביוני 2027.
ב-7 באוגוסט 2025 הושעה על ידי ועדת המשמעת של ה-LFA לשישה משחקים לאחר שפגע בשוער מילאן חצ'ה במשחק חוץ נגד סלובאצקו.
את הופעת הבכורה שלו בנבחרת צ'כיה הבוגרת ערך ב-20 בנובמבר 2023 במשחק מוקדמות יורו 2024 נגד מולדובה, בו כבש את שערו הראשון במדי הנבחרת.
תומאש ולצ'ק (בצ'כית: Tomáš Vlček; נולד ב-28 בפברואר 2001) הוא כדורגלן צ'כי המשחק בעמדת הבלם בסלביה פראג מליגת העל הצ'כית ובנבחרת צ'כיה.
ולצ'ק גדל במחלקות הנוער של TJ נובומסטסקי קלאדנו וקלאדנו, ובשנת 2011 הצטרף למחלקת הנוער של סלביה פראג.
ב-2019 הושאל לאוסטה נד לבם מליגת המשנה הצ'כית למשך חצי עונה.
בין השנים 2020 ל-2022 הושאל לויסוצ'ינה ייהלבה מליגת המשנה הצ'כית, במדיה רשם 55 הופעות ליגה וכבש שער אחד.
בעונת 2022/2023 הושאל לפארדוביצה מליגת העל הצ'כית, במדיה רשם 32 הופעות ליגה וכבש שער אחד.
בסיום תקופת ההשאלה חזר לסלביה פראג.
ולצ'ק ייצג את נבחרת צ'כיה באליפות אירופה בכדורגל עד גיל 21 לשנת 2023.
את הופעת הבכורה שלו בנבחרת צ'כיה הבוגרת ערך ב-26 במרץ 2024 במשחק ידידות נגד ארמניה.
תומאסו גרוסי היה סופר, משורר ונוטריון איטלקי, מחשובי הכותבים של הרומנטיציזם הלומברדי.
גרוסי נולד בבלאנו, אגם קומו לפרנצ'סקו ולאליזבטה טארלי.
הוא סיים את לימודיו בטרביליו ובלקו שבלומברדיה, משם עבר ללמוד במילאנו.
סיים לימודי משפטים באוניברסיטת פאביה בשנת 1810, ויצא לעסוק במקצוע במילאנו.
אולם, עקב התערבות הממשלה האוסטרית, הוא הורשה לעסוק רק כנוטריון לשארית חייו.
הוא הפנה את תשומת ליבו לכתיבה ספרותית, ובשנת 1816 הוציא לאור באופן אנונימי את הפואמה והססטינה הסאטירית "La Prineide", שנכתבה בניב מילאני.
הפואמה מתארת שיחה דמיונית עם רוחו של שר הכלכלה של ממלכת איטליה, ג'וזפה פרינה , שעבר לינץ' בידי ההמון ב-10 באפריל 1814 מכיוון שהואשם על לא עוול בכפו במעילה.
הטקסט בפואמה מתח ביקורת על המצב החברתי בעיר תחת שלטון ממלכת לומברדיה-ונציה, והשתמש במונחים מעליבים נגד קיסר אוסטריה.
הוא הוגדר בידי סטנדל בתור "הסאטירה הגדולה ביותר שיצאה מהסוגה הספרותית במאה האחרונה".
המשטרה האוסטרית עצרה אותו בחשד לכתיבת הפואמה והוא הודה בכך שכתב אותה, אך שוחרר לא תנאים מגבילים.
בשנת 1816, גרוסי פרסם שתי פואמות - "La Pioggia d'oro" ("מקלחת הזהב") ו-"La Fuggitiva" ("הנמלטת").
בזכות שתי פואמות אלו, גרוסי נהיה חבר קרוב של אלסנדרו מנצוני וקרלו פורטה .
שלושת המשוררים בחרו להקים מעין טריומווירט של הרומנטיציזם הלומברדי.
גרוסי ניצל את הפופולריות שצבר עקב יצירותיו האחרונות והוציא לאור פואמה נוספת, "Ildegonda".
בשנת 1819, גרוסי שיתף פעולה עם קרלו פורטה וכתב את הפואמה הסאטירית והאנטי-קלאסיציזם "Matrimoni del sur cont Gabriell Verr" ("חתונת הרוזן דון גבריאל ור").
הפואמה הבאה של גרוסי היא השירה האפית "The Lombards in the First Crusade", אותה מזכיר מנצוני בספרו "המאורסים".
היצירה פורסמה בשנת 1826 וזכתה להצלחה חסרת תקדים.
פואמה זו הייתה נושא הצלחתה של האופרה הלומברדים במסע הצלב הראשון של ג'וזפה ורדי מ-1843, אשר ערכה את הופעת הבכורה שלה בלה סקאלה שבמילאנו.
הדוגמה אותה הציב מנצוני גרמה לגרוסי לכתוב רומן היסטורי בשם "מרקו ויסקונטי" בשנת 1834. הספר כלל תיאורים מפורטים ופאתוס מעמיק.
בהמשך הוא כתב ורסיה של מעשייה, "Ulrico e Lida", אולם לאחר מכן יצירותיו הפואטיות נפסקו.
באותה שנה, גרוסי עזר לארגן את ה-"Salotto Maffei", מפגשים ליברלים ופטריוטיים בטרקלין באירוחה של קלרה מאפאי, שם הכיר לראשונה את ורדי באופן אישי.
אחרי נישואיו ב-1838, הוא המשיך לעסוק בעבודתו כנוטריון במילאנו עד למותו.
תומאש רוסיצקי (בצ'כית: Tomáš Rosický; נולד ב-4 באוקטובר 1980) הוא כדורגלן עבר צ'כי ששיחק בעמדת הקשר ההתקפי והקיצוני.
רוסיצקי החל את הקריירה שלו בספרטה פראג ב-1998. כבר בעונתו הראשונה בספרטה (1999/2000) הוא הצליח להפוך לאחד השחקנים הבולטים, והבקיע חמישה שערים ב-24 משחקים, שסייעו לקבוצה לזכות באליפות רביעית ברציפות.
ביוני 2000, לאחר שזכה באליפות השנייה, הוא זומן לסגל של נבחרת צ'כיה לקראת יורו 2000. בשנת 2001 הוא היה לשחקן הצעיר ביותר שזוכה בתואר כדורגלן השנה בצ'כיה, והגן על תוארו גם בשנה שלאחר מכן.
בעונתו האחרונה בספרטה הוא זכה עמה באליפות שלישית ברציפות בקריירה שלו.
רוסיצקי זכה להתעניינות מצד מועדוני כדורגל מוכרים באירופה, ובסופו של דבר העדיף את הצעתה של בורוסיה דורטמונד על פני זו של באיירן מינכן.
הוא חתם עם דורטמונד על חוזה שתוקפו חמש שנים וחצי.
הנהלת דורטמונד שילמה תמורת כרטיס השחקן שלו סכום של 29 מיליון מארק, שהיה סכום שיא בבונדסליגה ב-2001. בעונתו הראשונה בקבוצה הוא הוביל אותה לזכייה באליפות ראשונה מזה שש עונות ואף להעפלה לגמר גביע אופ"א.
בעונתו הבאה בדורטמונד הוא שותף ב-30 משחקי ליגה (6 יותר מהעונה הראשונה), והוביל אותה לזכייה במקום השלישי בליגה ולהעפלה למוקדמות ליגת האלופות.
ב-4 ביולי 2003 הוא האריך את חוזהו בדורטמונד עד לסיום עונת 2007/2008. בעונה שלאחר מכן הוא סבל מפציעה שהגבילה מאוד את יכולתו לשחק, והוא שותף ב-19 משחקי ליגה בלבד וב-4 משחקים בטורנירים האירופיים, שגם בהם לא זכתה דורטמונד להצלחה רבה.
היא סיימה את העונה במקום השישי בליגה.
רוסיצקי הביע את חוסר שביעות רצונו ממצבו בדורטמונד, וביקש לעזוב את המועדון.
טוטנהאם הוטספר הביעה התעניינות ברוסיצקי במרץ 2005, אך הנהלת דורטמונד דרשה תמורת כרטיס השחקן סכום גבוה מדי, על אף שהמועדון היה שרוי בקשיים כלכליים.
לאחר מכן החליט להישאר בדורטמונד, וזכה להשתתף ביותר משחקים והוביל את הקבוצה למקום ה-7 בבונדסליגה.
בעונה שלאחר מכן הפגין רוסיצקי יכולת טובה, וזכה במקום השני בתחרות כדורגלן השנה בצ'כיה, לאחר השוער פטר צ'ך.
ב-23 במאי פורסם כי הוא חתם בארסנל לקראת העונה הבאה, וסכום ההעברה היה ככל הנראה כ-7 מיליון לירות שטרלינג.
הוא קיבל את חולצת המשחק מספר שבע, שקודם לכן הייתה שייכת לרובר פירס.
לאחר שעזב את דורטמונד הוא טען כנגד הנהלת המועדון וצוות האימון כי התייחסו אליו בצורה לא ראויה, והאשימו אותו בכך שסיימה את הבונדסליגה במקום השביעי בפעם השנייה ברציפות.
ב-8 באוגוסט 2006 הוא ערך את הופעת הבכורה בארסנל במשחק מוקדמות ליגת האלופות מול דינמו זאגרב, ושיחק בצד השמאלי של חוליית הקישור.
ב-13 בספטמבר הוא הבקיע את שערו הראשון במועדון במשחק החוץ מול המבורג, ועשה זאת באמצעות בעיטה מטווח של כ-27 מטרים.
שער זה זכה בתואר השער היפה ביותר של עונת 2006/2007 בליגת האלופות.
שער הליגה הראשון שלו הובקע במשחק מול ויגאן את'לטיק ב-11 בפברואר 2007. בעונה זו הוא השתתף בשיא קריירה של 37 משחקים בכל המסגרות, בדומה לעונתו השנייה בדורטמונד.
בדומה לרובר פירס הוא שיחק גם כן בעיקר בעמדת הקיצוני השמאלי.
התקשורת הבריטית אף כינתה אותו "מוצארט הקטן" בזכות יכולתו לנהל את מערך המשחק של ארסנל.
הוא החל את עונת 2007/2008 בעמדת הקשר השמאלי, וב-29 באוגוסט הבקיע את שערו הראשון לעונה זו במשחק מול ספרטה פראג.
הוא המשיך להפגין יכולת טובה גם במשחק הליגה מול פורטסמות', בו הבקיע את שערו הראשון בפרמייר ליג לעונה זו.
הוא סבל מפציעה בשרירי מיתר הברך שגרמה לו להיעדר ממספר משחקים, ומשחקו הראשון לאחר שהחלים היה מול בולטון וונדררס בליגה.
אף על פי שבעונה זו השתתף ב-18 משחקי ליגה הוא הצליח להבקיע שישה שערים.
ב-26 בינואר הוא נפצע כבר לאחר תשע דקות במשחק הביתי מול ניוקאסל יונייטד בגביע ה-FA, ונאלץ לעזוב את המשחק.
אף על פי שנראה היה כי לא מדובר בפציעה מורכבת, הוא נעדר לבסוף משאר משחקי העונה ואף החמיץ את יורו 2008. רוסיצקי עבר ניתוח בברכו בעקבות הפציעה, ובשל כך היה אמור להחמיץ את תחילת עונת 2008/2009.
לאחר היורו הוא היה אמור לחזור לשחק, אך ב-2 באוקטובר 2008 הודיע מאמן ארסנל ארסן ונגר כי הוא צופה שרוסיצקי יחזור לשחק רק בתחילת 2009. ב-11 בנובמבר 2008 הודיעה הנהלת ארסנל על כך שרוסיצקי עבר בדיקה רפואית בגרמניה, וכי החלמתו תהיה ארוכה מהצפוי.
כעבור כחודש דווח בתקשורת שהוא ייעדר לכל הפחות עד מרץ 2009, ובסך הכל למעלה משנה ברציפות.
רק ב-14 במאי 2009 הוא חזר להתאמן עם ארסנל, אך ונגר החליט לא לשתפו במשחקים שנותרו, והוא חזר לשחק רק בספטמבר 2009. במהלך משחקי יורו 2012 נפצע שוב, ובעקבות כך שותף בעונת ב-16 משחקים בלבד בכל המסגרות.
ב-4 בינואר 2014 הבקיע את שערו הראשון במסגרת הגביע האנגלי, בניצחון 0:2 על טוטנהאם הוטספר, ובעונה זו זכה עם ארסנל בגביע.
במרץ 2014 האריך את חוזהו בקבוצה לשנתיים נוספות.
ב-30 באוגוסט 2016 חזר רוסיצקי לאחר 15 שנה לקבוצת נעוריו ספרטה פראג.
ב-20 בדצמבר 2017 הודיע על פרישה ממשחק בגיל 37.
רוסיצקי ערך את הופעת הבכורה שלו במדי נבחרת צ'כיה במשחק מול נבחרת אירלנד בשנת 2000. הוא שיחק ביורו 2000 וביורו 2004, ובמוקדמות מונדיאל 2006 הבקיע שבעה שערים.
אחד מהם במשחק הפלייאוף השני מול נבחרת נורווגיה, ובזכות שער זה הבטיחה צ'כיה את העפלתה למונדיאל.
במונדיאל 2006 הבקיע רוסיצקי שני שערים בניצחון 0:3 על נבחרת ארצות הברית.
צ'כיה הודחה מהמונדיאל בסיום שלב הבתים, כאשר רוסיצקי נאלץ לעבור לשחק בעמדת התקפה במקומם של החלוצים יאן קולר ומילאן בארוש.
בתחילת עונת 2006/2007 מונה רוסיצקי לקפטן הנבחרת, והחליף את פאבל נדבד שפרש מהנבחרת.
רוסיצקי הוביל את צ'כיה להעפלה ליורו 2008, אך את הטורניר עצמו החמיץ בגלל פציעה.
ביורו 2012 היה רוסיצקי בסגל הנבחרת, ובמהלך הטורניר נפצע ונעדר מהמגרשים לתקופה ממושכת.
בהרלדיקה, התומכים הם שתי דמויות אשר ממוקמות משני צדי המגן ומתוארות כמניפות אותו.
התומכים עשויים להיות חיות, בני אדם, ובמקרים נדירים אף צמחים וחפצים - אמיתיים או דמיוניים.
בדרך קבע, במידה ולא צוין אחרת בבלאזון, התומכים יתוארו תמיד כעומדים על רגליהם האחוריות, וזרוע אחת שלהם גבוהה מהשנייה (תנוחה הנקראת Rampant) - עד כמה שטבע הדמויות המתוארות מאפשר זאת.
תּוֹמְכָן הוא גליל מרושת שמוחדר בתהליך הצנתור, על ידי רופא קרדיולוג, לעורק סתום בלב.
תפקידו של התומכן לשמור שהעורק, המזין חלק מסוים בשריר הלב, יישאר פתוח למעבר דם.
קפיץ המתכת הוא מתקן גלילי קשיח שקוטרו כקוטר העורק אליו הוא מוחדר.
התומכן מותקן בחלקו הפנימי של העורק הסתום ומונע בצורה מכנית את היצרותו המחודשת.
שמו הנוסף, סטנט, קרוי על שמו של רופא בריטי מהמאה ה-19, צ'ארלס סטנט שפיתח אמצעי לסימון טביעות שיניים.
הראשון שהשתמש בכינוי סטנט היה יאן אסר.
טכנולוגיית הצנתורים הוצגה לראשונה בספטמבר 1977 על ידי ד"ר אנדריאס גרונציג, רופא גרמני, שלקח מטופל בן 38 עם היצרות קשה של 80% בעורק הקדמי היורד של הלב, ובמקום לבצע בו בדחיפות ניתוח מעקפים מסוכן - הכניס אותו לטיפול קצר ולא כואב של חצי שעה בציריך.
בתום הפרוצדורה, בלי שהיה צריך לנסר לו את עצם בית החזה ולהעביר אותו ניתוח לב פתוח מסוכן - יצא המטופל כאשר העורקים הכליליים שלו חופשיים מפלאק (הצטברות של שומן וסידן), וללא ההיצרות שהייתה בהם קודם לפעולה.
המטופל האריך שנים רבות לאחר הטיפול.
התומכן הראשון בעולם אושר לשימוש ב-1994, ואיפשר לפתוח את הסתימות בעורקים באמצעות בלון, ואז להשאיר במקום מעין "פיגום", שימנע מהם היצרות חוזרת באותו חלק של העורק.
יצרנית מובילה של תומכנים היא חברת מדינול הישראלית שבבעלות קובי ויהודית ריכטר.
תומכנים מסוגים שונים משמשים לטיפול בעורקים הכליליים, שופכן, שופכה, כלי-דם שאינם העורקים הכליליים, ושט, תעלת המרה, ומפרצות.
יש תומכנים העשויים מחומר בעל זיכרון תצורה (ניתינול) כך שניתן להובילם ליעדם בצורה מכווצת והם מתרחבים בתוך העורק.
תומכן מצופה תרופה הוא פיתוח של התומכן הרגיל.
הציפוי מהווה פתרון לבעיית היצרות חוזרת הקיימת בחלק מהמקרים.
התומכן משחרר תרופה אשר מעכבת גידול של תאי העורק.
בעיה זו היוותה אתגר גדול לקרדיולוגים אשר עסקו בתחום, ועל כן אומצה טכנולוגיה זאת בהתלהבות על ידי השוק.
בעיות ופיתוחים בשימוש בתומכן מצופה
לאחר בחינת תוצאות ההשתלה לאורך זמן, העלו מחקרים את הממצא הבא: ציפוי התרופה מעלה את ההסתברות להיווצרות קרישי דם בתוך התומכן כמעט פי שניים - מ-0.7% ל-1.2%.
יחד עם זאת, הסיכוי להיצרות מחודשת של התומכן פחת.
מחקרים מוקדמים הראו סיכוי גבוה יותר לתמותה עם הדורות הראשונים של תומכנים מסוג זה ועל כן פחתה מעט ההתלהבות משימוש בתומכנים מצופים.
בעיה נוספת בעת השימוש בתומכן מצופה תרופה היא הצורך של המנותח לקחת תרופות מדללות דם מסוג קלופידוגרל למשך תקופה של שנה לפחות, לעומת תקופה של כחודש לאחר השתלת תומכן שאינו מצופה.
לאחרונה קיימות עדויות לפיהן ייתכן שתומכנים מדורות חדשים יותר מהווים בכל זאת פתרון טוב לבעיות קליניות שונות.
פריצת דרך בתחום הושגה לאחרונה על ידי פיתוח סטנט, אשר מפחית בצורה ניכרת היצרות חוזרת של העורקים, לא על ידי תרופה אלא על ידי ציפוי של רשת מיקרונית על גבי התומכן.
הציפוי מפזר את הלחץ אשר מפעיל התומכן על הדופן ומפחית את הגירוי ליצירה מוגברת של תאים בדופן התא.
תוצאה זאת היא נגזרת של הפתרון עליו עמלו המפתחים למניעת תסחיפים בדם כתוצאה מצנתור.
תומכן זה הוא הדור הרביעי של התומכנים, ונכנס לשימוש בהדרגה ברחבי העולם.
שתל תומכן (stent graft) הוא סוג של תומכן המשמש לטיפול במפרצת.
תומכן זה מכוסה אריג אטום, ומטרתו להגן על דפנות כלי-הדם מפני הלחץ שיוצרת זרימת הדם.
תומאש מירוסלאב קושצ'אק (פולנית: Tomasz Mirosław Kuszczak; נולד ב-20 במרץ 1982 בקרוסנו אורדז'נסקי, פולין) הוא כדורגלן עבר פולני.
קושצ'אק הצטרף להרטה ברלין בשנת 2000, ובילה את שנתו הראשונה בקבוצת המילואים של המועדון.
לאחר שלוש עונות נוספות כשוער השלישי, עם תום חוזהו חתם בקבוצת וסט ברומיץ' אלביון.
בווסט ברומיץ' ערך קושצ'אק את הופעת הבכורה ב-18 בספטמבר 2004 מול פולהאם.
לקראת עונת , קיבל קושצ'אק את אפודת השוער הראשון של המועדון עקב פציעתו של כריס קירקלנד.
בזכות היכולת הגבוהה אותה הציג במדי הקבוצה, שמר על קושצ'אק על מעמדו גם לאחר החלמתו של קירקלנד וחזרתו לסגל.
לקראת עונת , הושאל קושצ'אק לעונה אחת לקבוצת מנצ'סטר יונייטד, וערך את הופעת הבכורה שלו מול ארסנל ב-17 בספטמבר 2006. בסיום העונה הכריזה יונייטד כי השלימה את רכישת השחקן תמורה 2.125 מיליון ליש"ט.
קושצ'אק שיחק במנצ'סטר עד לפברואר 2012 עת הושאל לווטפורד מליגת המשנה האנגלית לחצי עונה.
ביוני 2012 חתם בברייטון אנד הוב אלביון.
ב-3 בנובמבר 2014 חתם בוולברהמפטון וונדררס.
קושצ'אק ערך את הופעת הבכורה שלו בנבחרת פולין ב-11 בספטמבר 2003 בניצחון 4-0 מול מלטה.
עקב יכולתו הטובה במדי וסט ברומיץ' אלביון הוא זומן לסגל הנבחרת לקראת מונדיאל 2006, אך לא שותף בטורניר עצמו.
במאי 2008 הוא זומן שנית לסגל הנבחרת לקראת יורו 2008 אך נאלץ לפרוש בשל פציעה.
במתמטיקה ובמיוחד באנליזה מתמטית, תומך של פונקציה הוא קבוצת כל הנקודות שבהן הפונקציה שונה מאפס.
לעיתים מגדירים את התומך כסגור של קבוצה זו.
פורמלית, עבור פונקציה כאשר שדה כלשהו, התומך מוגדר כך:
כאשר הקו העליון מציין סְגוֹר.
בהקשר של תורת המידה ותורת ההסתברות, קיימת הגדרה שונה מעט: עבור התפלגות רציפה מעל מרחב מידה טופולוגי בעל סיגמא אלגברת בורל, תומך של התפלגות היא הקבוצה הסגורה הקטנה ביותר שהמשלים שלה הוא בעל מידה אפס ביחס להתפלגות הנתונה.
תומכי תורה (בעגה חרדית: ת"ת, בישיבות החסידיות: קרן עזר נישואין) הוא שמם של ארגוני חסד שפועלים בישיבות במטרה לספק תמיכה חומרית בתלמידי הישיבה.
הת"ת הראשון בעולם הישיבות הוקם בישיבת קול תורה על ידי בני פישר יו"ר ארגון מגן לחולה.
בישיבות הליטאיות והספרדיות הת"ת מנוהל על ידי תלמידים מהישיבה (המכונים ת"תניקים).
עיקר ההכנסה של קופות הת"ת היא מהמגבית השנתית שעורכים תלמידי הישיבה בפורים.
מטרת הת"ת היא סיוע לחתנים העומדים לפני נישואיהם, רכישת פריטי לבוש לבחורים ממשפחות דלות אמצעים, וכן מכירה מסובסדת של פריטי לבוש.
בנוסף כספי הת"ת מסייעים בישיבות השונות (בעיקר בישיבות הקטנות) עבור החזקת אוצר הספרים או סיוע לאחזקה השוטפת של הישיבה עצמה.
בחג הפורים, בו אחת ממצוות היום היא מתנות לאביונים - החיוב לתת צדקה לנזקקים - זוכה הת"ת לעדנה.
ביום זה במרבית הישיבות יוצאים התלמידים למגבית בשכונות החרדיות.
הם מסתובבים בקבוצות, פוקדים את הבתים ומתרימים את האנשים.
בימים שלפני חג הפורים מתנהל בישיבה קמפיין במטרה לעודד את הבחורים לצאת לאסוף כספים.
בישיבות החסידיות הבחורים לובשים בזמן המגבית תחפושות של לבוש מסורתי.
בחלק מהישיבות הליטאיות/ספרדיות הת"ת מארגן לאוספים חולצות עליהם מודפס שם הישיבה וגם סלוגן המגבית של אותה שנה.
הבחורים מצוידים בדרך כלל ברשימות של כתובות של תורמים פוטנציאלים, ביניהם בוגרי הישיבה, משפחות התלמידים או נדיבים ידועים.
הציבור שמתורגל לבואם של הבחורים הנוהגים לרקוד בבתים נוהג לכבד אותם ביין או דברי מאכל.
כדי לגרום לאנשים לפתוח את כיסם וליבם, מכינים בדרך כלל ראשי הקבוצה מספר "ווארטים" על מגילת אסתר או בעניינים אחרים, ובחלק מהכתובות, בעלי הבתים מוסיפים לסכום התרומה באם הווארט שהשמיעו הבחורים היה אכן מעניין.
חלק מהישיבות נמנעות ממגבית הפורים כדי למנוע התנהגות לא ראויה מצד הבחורים שחלקם משתכרים במהלך היום.
תומאש סקורהבי (בצ'כית: Tomáš Skuhravý; נולד ב-7 בספטמבר 1965) הוא כדורגלן עבר צ'כי ששיחק בעמדת החלוץ.
סקורהבי החל את הקריירה במדי ספרטה פראג, וזכה עמה בחמש אליפויות צ'כוסלובקיה, לפני שעבר לשחק בגנואה האיטלקית.
בהמשך הקריירה שיחק גם בספורטינג ליסבון הפורטוגלית.
לסקורהבי הייתה קריירה בינלאומית בשתי נבחרות שונות.
לפני פירוק צ'כוסלובקיה ב-1993, ייצג סקורהבי את נבחרת צ'כוסלובקיה, רשם במדיה 43 הופעות בהן כבש 14 שערים, מתוכם חמישה שערים בטורניר מונדיאל 1990. לאחר הפירוק נכלל בסגל נבחרת צ'כיה וכבש שלושה שערים בשש הופעות במדיה.
סקורהבי החל את הקריירה בקבוצת הנוער של ספרטה פראג.
הוא החל לשחק בקבוצה הבוגרת של המועדון בעונת , ובאותה עונה רשם שמונה הופעות ליגה בהן כבש שער אחד.
עונה אחר כך החל להשתלב לעיתים קרובות בהרכב הקבוצה, וסייע לה לזכות באליפות צ'כוסלובקיה, וכן השלים עמה זכייה בדאבל המקומי לאחר שקבוצתו גברה בגמר הגביע הצ'כוסלובקי 4-2 על אינטר ברטיסלאבה.
לקראת עונת עבר סקורהבי לקבוצת הבז'דה צ'ב, שם הפך לשחקן הרכב קבוע.
בעונתו השנייה בקבוצה כבש לראשונה מספר דו-ספרתי של שערים בעונה אחת, עם 13 כיבושים.
עונה זו החלה עבורו רצף של שמונה עונות רצופות (במדי שלוש קבוצות שונות) בהן כבש מספר דו-ספרתי של שערי ליגה.
בעונת , לאחר שתי עונות בקבוצה, חזר סקורהבי לקבוצת נעוריו ספרטה פראג, והפך לאחד משחקניה המובילים.
כבר בעונת החזרה שלו כבש סקורהבי 18 שערי ליגה, שיא קריירה אישי עבורו.
בארבע עונות בקבוצה מאז חזר אליה, זכה עמה סקורהבי בארבע אליפויות ושני גביעים, והפגין יכולת התקפית מרשימה עם 55 שערי ליגה ב-113 הופעות.
יכולתו הגבוהה של סקורהבי בטורניר מונדיאל 1990 באיטליה סייעה למעברו של החלוץ לראשונה מחוץ לצ'כוסלובקיה.
סקורהבי חתם בגנואה מהסרייה א', שם שיתף פעולה החלוץ האורוגוואי, קרלוס אגילרה, בהתקפת הקבוצה.
שני החלוצים הפגינו סגנונות משחק שונים שהשלימו זה את זה בהתקפה, וסייעו לגנואה לרשום את עונת השיא שלה בעידן המודרני, ולהגיע למקום הרביעי בטבלה.
סקורהבי ואגילרה כבשו 15 שערי ליגה כל אחד באותה עונה, וחלקו את המקום השלישי בטבלת מלך השערים של הסרייה א'.
יכולתו הגבוהה באותה עונה זיכתה אותו גם בתואר כדורגלן השנה בצ'כוסלובקיה.
בעונה הבאה, על אף יכולת חלשה בליגה, רשמה גנואה הישג מרשים והעפילה לחצי גמר גביע אופ"א, תוך שהיא מדיחה בדרכה את ריאל אוביידו, דינמו בוקרשט, סטיאווה בוקרשט וליברפול, עד שנעצרה על ידי אייאקס אמסטרדם.
סקורהבי סיים את הטורניר עם שלושה שערים, והוסיף 11 שערים נוספים בליגה.
בשנים הבאות לא הצליחה הקבוצה לשחזר את הצלחתה, ונאבקה כנגד הירידה.
בסיום עונת , עונתו החמישית של סקורהבי בקבוצה, ירדה הקבוצה לסרייה ב'.
בחמש העונות של הקבוצה בסרייה א' כבש סקורהבי 57 שערי ליגה, והיה למלך שערי הסרייה א' של הקבוצה בכל הזמנים.
סקורהבי פתח במדי גנואה גם את עונת בליגת המשנה, אך במהלך העונה עזב את הקבוצה והצטרף לספורטינג ליסבון מליגת העל הפורטוגלית.
סקורהבי לא הצליח להטביע את חותמו בקבוצה, ורשם במדיה ארבע הופעות ליגה בלבד.
לקראת עונת , לאחר חצי עונה בפורטוגל, חזר סקורהבי למולדתו והצטרף לקבוצת ויקטוריה ז'יז'קוב, אך לא שותף כלל במשחקיה באותה עונה ופרש ממשחק פעיל בגיל 32.
לאחר שכבש בסך הכול ארבעה שערים בטורניר המוקדמות, והוסיף שער נוסף במשחקי ההכנה לטורניר, זומן סקורהבי על ידי המאמן יוזף ונגלוש לסגל הנבחרת לקראת מונדיאל 1990 באיטליה.
צ'כוסלובקיה פתחה את הטורניר בניצחון 5-1 על .
סקורהבי כבש את הראשון בנגיעה בוך הרחבה לאחר מהלך התקפי נאה של נבחרתו.
11 דקות לסיום כבש סקורהבי את השני שלו במשחק והרביעי של נבחרתו, בנגיחת ראש לאחר הגבהת קרן.
סקורהבי השלים משחק מלא בשני המשחקים הבאים של צ'כוסלובקיה בשלב הבתים, בהם גברה 1-0 על ונוצחה 2-0 על ידי המארחת.
צ'כוסלובקיה העפילה לשמינית הגמר מול , ושם רשם סקורהבי את הופעתו המוצלחת ביותר במדי הנבחרת.
הוא כבש את השער הראשון במשחק בנגיחה בדקה ה-12, שער שקבע את תוצאת המחצית.
לאחר שקוסטה ריקה איזנה בפתיחת המחצית השנייה, כבש סקורהבי את השני שלו בדקה ה-63 בנגיחה נוספת והעלה את נבחרתו ליתרון 2-1. בדקה ה-82 כבש סקורהבי בנגיחה בפעם השלישית במשחק, וקבע את תוצאת הסיום - 4-1 לצ'כוסלובקיה.
סקורהבי השלים משחק מלא בהפסד 1-0 ל ברבע הגמר, בו סיימה נבחרתו את דרכה בטורניר.
סקורהבי היה לסגן מלך השערים של הטורניר עם חמישה כיבושים, אחד פחות מסלבטורה סקילאצ'י האיטלקי.
עד לפירוק הנבחרת בעקבות פירוק צ'כוסלובקיה ב-1993, רשם סקורהבי 43 הופעות במדיה, בהן כבש 14 שערים.
סקורהבי נכלל בין עשרת הכובשים המצטיינים בהיסטוריה של נבחרת צ'כוסלובקיה.
הקריירה הבינלאומית של סקורהבי נמשכה במדי .
עונהקבוצהליגהבליגההופעותשעריםספרטה פראגליגת העל הצ'כוסלובקית81213הבז'דה צ'בליגת העל הצ'כוסלובקית2843013ספרטה פראגליגת העל הצ'כוסלובקית2918281130132613גנואהסרייה א'3315321131102893213סרייה ב'81ספורטינג ליסבוןליגת העל הפורטוגלית40ויקטוריה ז'יז'קובליגת העל הצ'כית00סך הכול בקריירה368135
תומי זנדשטיין ידוע גם כתומיקס (נולד ב-18 ביולי 1989) הוא קומיקסאי ישראלי.
שאול (2007–2011) – אחד הקומיקסים הראשונים של תומיקס, כאשר הקומיקס עצמו התבסס על משחק ילדות ששיחק תומיקס עם חבריו בחטיבת הביניים.
התפרסם ב"זבנג!" בשנים 2005–2007 כמדור שבועי; בשנת 2011 תומיקס חזר לצייר את שאול, בסגנון רצועות קומיקס עם פאנץ' ליין.
חוברת האיגוד של כל הקומיקסים יצאה במאי 2016.
צחי ושלמה (2006) – הקומיקס הראשון של תומיקס.
הקומיקס נכתב כשהיה בן 17 וצויר במחשב.
בקומיקס מופיעות שתי דמויות, צחי ושלמה, ש"שוברות את הקיר הרביעי", מונח ספרותי המתאר דמויות סיפוריות שמודעות להיותן חיות בתוך ספר, ואף מדברות עם הקוראים או הצופים.
שנים אחר כך יצאה חוברת שנייה לסדרה, "צחי ושלמה בפסטיבל הקומיקס", שמתארת את צחי ושלמה מוכרים קומיקס יחד עם תומיקס בפסטיבל אנימיקס ובטעות מעירות את דמויות הקומיקס האחרות לחיים.
סיפורי סבתא (2007–2015) – קומיקס שהתפרסם במעריב לנוער בין השנים 2007–2015. בקומיקס מככבים יונתן שוורץ, תלמיד בכיתה ד' (בחוברת הראשונה) עד כיתה י"א (בחוברת האחרונה) וסבתו (רוזה) שגרה בבית האבות "נחמני".
השניים חווים הרפתקאות שונות בבית הספר של יונתן או בבית האבות.
חלק מהסטריפים מתארים את דמיונותיה של רוזה בקשר לחוויות היום יום - במקום סבתא וסופגניה, סבתא-מן וקפטן כולסטרול.
הקומיקס מדבר על חברת חדשות כושלת ועל עובדיה.
דמויות הקומיקס מופיעות כדמויות אורח בקומיקסים רבים נוספים של תומיקס כמו פצפצים (שם מוקדשים להם סטריפים שלמים) גיקטופיה או שאול, שם שדרנית החדשות משמשת חלק חשוב בקומיקס הבונוס שיצא לחוברת הקומיקס "שאול" באופן בלעדי בשנת 2011.
גיקטופיה (2009–הווה) – קומיקס רשת שהתפרסם מדי שבוע באתר Vgames, המספר על משחקיית וידאו שבה עובדים גבי ואלכס, חנוני משחקי וידאו.
בסדרה אזכורים רבים למשחקי וידאו מכיוון שהיא הופיעה באתר משחקי וידאו ומיועדת לקהל יעד של גיימרים אם כי גם אנשים שאינם משחקים במשחקי וידאו באופן קבוע או מקצועי יכולים להבין את הבדיחות, בעיקר בחוברת האחרונה "גיקטופיה פאי" שמיועדת לקהל יעד רחב יותר.
אוי ויי (2012–הווה) – מתפרסם גם בבלוג האישי של זנדשטיין.
בניגוד לרוב עבודתו של תומיקס (חוברות קומיקס קצרות שמכילות בעיקר רצועות קומיקס ולא סיפורים שלמים) ספר זה הוא ספר עלילתי שמתחלק לכמה חלקים קטנים ועוד חלק אחד ארוך.
הקומיקס עוסק בחיים האמיתיים של המחבר.
כשהחלק הארוך (שהוא רוב הספר) מתאר את מסע רכבות ההרים הגדול שעשה תומיקס ברחבי ארצות הברית.
בשנת 2020 הייתה אמורה לצאת חוברת נוספת אך מכיוון מגפת הקורונה נדחתה לשנת 2021, במקום חוברת אחת היא פוצלה לשתי חוברות שנייה ושלישית.
ילדי הפארק (2013–2019) – קומיקס שהתפרסם מדי שבוע או שבועיים במעריב לילדים, לקהל יעד צעיר יותר.
למדור 7 חוברות וספר אוגדן שמאחד את 6 החוברות הראשונות.
רוב חוברות הקומיקס של תומיקס מיועדות לבני נוער, ואילו חוברת זו מיועדת לילדים בגילאי יסודי והיא גם מתארת ילדים באותה שכבת גיל שמבלים בפארק מתקנים עצום.
בספר האוגדן התפרסם סיפור בונוס על מבוך אין סופי שנמצא בתוך הפארק.
תומאש פקהארט (; נולד ב-26 במאי 1989 בסושיצה שבצ'כוסלובקיה) הוא כדורגלן צ'כי המשחק בעמדת החלוץ בקבוצת לגיה ורשה ובנבחרת צ'כיה.
פקהארט החל לשחק כדורגל בקבוצת סושיצה מעיר הולדתו שבמחוז פלזן, ובהמשך שיחק בקבוצת קלטאו ובמחלקת הנוער של סלביה פראג.
במהלך שנת 2006 התקיים אליפות אירופה לנבחרות עד גיל 17, שנערך בלוקסמבורג.
במהלך הטורניר כבש פקהארט שני שערים, כאשר אחד מהשערים נכבש בגמר מול נבחרת רוסיה בו הפסידה נבחרת צ'כיה בבעיטת עונשין.
בעונת חתם פקהארט לארבע שנים בטוטנהאם הוטספר מהפרמייר ליג.
בעונה זו השתייך פקהארט לאקדמיה של טוטנהאם הוטספר, וערך עשרים הופעות בקבוצת הנוער וכבש במהלכן 19 שערים, בהמשך העונה ערך 12 הופעות במדי קבוצת המילואים.
בנובמבר 2006 כבש שער בהופעת הבכורה שלו במדי הקבוצה הבוגרת במשחק הידידות מול לאנס.
אך במהלך העונה סבל מפציעה שעצרה את פריצתו במועדון.
באוגוסט 2008 הושאל פקהארט לסאות'המפטון מליגת המשנה האנגלית.
ב-14 בספטמבר ערך פקהארט את הופעת הבכורה שלו בהפסד 1–4 לקווינס פארק ריינג'רס, ואת שער הבכורה שלו כבש בתיקו 2–2 מול איפסוויץ' טאון.
לאורך תקופת ההשאלה ערך פקהארט תשע הופעות במהלכן כבש חמישה שערים.
בסיום ההשאלה חזר לטוטנהאם הוטספר, אך הושאל מיד לאחר מכן לסלביה פראג מליגת העל הצ'כית, במדיה ערך 13 הופעות וכבש חמישה שערים.
ב-12 בינואר 2010 חתם פקהארט לשלוש וחצי שנים ביבלונץ מליגת העל הצ'כית.
פקהארט כבש 15 שערים ב-29 הופעות, ובעקבות כך הושאל בחלון העברות של החורף של עונת 2010/2011 לספרטה פראג עד סוף העונה.
לאורך תקופת ההשאלה ערך פקהארט תשע הופעות במהלכן כבש שבעה שערים.
בעונת חתם פקהארט לשלוש שנים בנירנברג מבונדסליגה הגרמנית.
פקהארט לא הצליח להטביע את חותמו בקבוצה כאשר ב-88 הופעות כבש 14 שערים.
ב-28 באוגוסט 2014 חתם פקהארט לשלוש שנים באינגולשטאדט 04 מהבונדסליגה השנייה.
פקהארט לא להצליח להתאקלם בקבוצה, וערך רק 17 הופעות כשבמהלכן לא הצליח לכבוש.
ב-1 בפברואר 2016 חתם פקהארט לשנה וחצי בא.א.ק.
ב-4 בפברואר ערך פקהארט את הופעת הבכורה שלו בתיקו 1–1 מחוץ מול אירקליס סלוניקי.
בהמשך העונה כבש צמד בניצחון על פאניוניוס, ובתום העונה זכה פקהארט עם א.א.ק.
ב-21 ביולי 2017 הגיע פקהארט לישראל וחתם לשלוש שנים במדי האלופה הפועל באר שבע.
את שער הבכורה שלו במדי הקבוצה כבש פקהארט במשחק אלוף האלופים בו גברה הפועל באר שבע 4–2 על בני יהודה.
במחזור הראשון של עונת 2017/2018 כבש את שער הבכורה שלו בליגת העל, בתיקו 1–1 מול מכבי נתניה.
בסך הכל כבש עשרה שערי ליגה בעונה זו, ובסופה זכה עם הקבוצה באליפות.
בתחילת עונת 2018/2019 שותף פקהארט במשחק אחד במוקדמות ליגת האלופות ובמשחק אחד במוקדמות הליגה האירופית, אך ב-14 באוגוסט 2018 עזב את הפועל באר שבע וחתם בקבוצת לאס פאלמס מליגת המשנה בספרד.
ב-10 בפברואר 2020 חתם פקהארט לשנתיים וחצי בלגיה ורשה מליגת העל הפולנית.
ב-11 באוגוסט 2022 חתם פקהארט בגזיאנטפ הטורקית.
פקהארט ייצג את ארצו בכל הנבחרות, והוא מחזיק בשיא מלך השערים של נבחרת צ'כיה עד גיל 21 בכל הזמנים, עם 17 שערים.
בשנת 2007 פקהארט ייצג את ארצו בגביע העולם בכדורגל עד גיל 20 שנערך בקנדה, פקהארט היה השחקן הכי צעיר בטורניר כשעוד לא מלאו לו 18 שנים.
פקהארט שיחק בכל שבעת המשחקים בטורניר, כולל הגמר בו הפסידה צ'כיה 1–2 לנבחרת ארגנטינה.
בנוסף, ייצג את נבחרת צ'כיה הצעירה באליפות אירופה.
ב-22 במאי 2010 ערך פקהארט את הופעת הבכורה שלו בנבחרת צ'כיה הבוגרת, בהפסד 1–2 לנבחרת טורקיה.
ב-12 באוקטובר 2014 כבש פקהארט את שער הבכורה שלו, בניצחון 3–1 על נבחרת מלטה במסגרת מוקדמות מונדיאל 2014.
השחקן הכי צעיר בכל הזמנים ששיחק בגביע העולם בכדורגל עד גיל 20
מלך השערים בכל הזמנים של נבחרת צ'כיה עד גיל 21 - 17 שערים
תומאש סיבוק (בצ'כית: Tomáš Sivok; נולד ב-15 בספטמבר 1983) הוא כדורגלן עבר צ'כי ששיחק בעמדת הבלם.
סיבוק התחיל את הקריירה שלו במחלקת הנוער של דינמו צ'סקה בודייוביצה, ובקיץ חתם בספרטה פראג.
בינואר הושאל בחזרה לצ'סקה בודייוביצה עד לסיום העונה.
עם סיום עונת , סיבוק חזר לספרטה והפך לשחקן הרכב בקבוצה.
בינואר סיבוק חתם באודינזה מהסרייה א' ל-4 וחצי שנים תמורת כ-2.5 מיליון לירה שטרלינג.
בינואר סיבוק חזר לקדנציה שלישית בספרטה פראג עד לסיום העונה.
במאי נמכר לבשיקטש מליגת העל הטורקית בה חתם ל-4 שנים תמורת 4.7 מיליון אירו.
בעונתו הראשונה בבשיקטש, סיבוק זכה עם המועדון בדאבל.
ב-4 ביולי 2017, סיבוק חתם במכבי פתח תקווה בה ירוויח 350 אלף אירו לעונה, ובכך הפך לכדורגלן המשתכר ביותר בתולדות המועדון.
ב-2 בספטמבר 2019 סיבוק חתם בצ'סקה בודייוביצה מליגת העל הצ'כית.
סיבוק שיחק בצעירותו בנבחרת הצעירה של צ'כיה בה שימש גם כקפטן.
ב-3 בספטמבר 2005 ערך את הופעת הבכורה שלו בנבחרת הבוגרת בהפסד 2-0 ל במסגרת מוקדמות מונדיאל 2006. ב-26 במאי 2010 סיבוק הבקיע את שער הבכורה שלו בנבחרת בניצחון 2-4 נגד .
סיבוק משמש כיום כקפטן הנבחרת.
תומאש קושיצקי (בסלובקית: Tomáš Košický; נולד ב-11 במרץ 1986) הוא כדורגלן סלובקי המשחק בדברצן בעמדת השוער.
קושיצקי התחיל את הקריירה שלו במחלקת הנוער של אינטר ברטיסלאבה ממנה המשיך לקבוצה הבוגרת.
בקיץ חתם בקטניה מהסרייה א'.
את עונת התחיל כשוער מחליף, אך לקראת סיום העונה השוער הראשון של הקבוצה אלברטו ביזארי, הודיעה כי לא ימשיך בקבוצה ומאמן הקבוצה וולטר זנגה החליט לתת לקושיצקי את אפודת השוער הראשון על מנת שיצבור דקות משחק לקראת העונה שאחריה.
ב-26 באפריל 2009 קושיצקי ערך את הופעת הבכורה שלו בקבוצה בהפסד 2-1 ללצ'ה ושיחק בכל משחקי הקבוצה עד סיום העונה.
ב-22 ביוני 2012 חתם בנובארה כחלק מעסקת העברתו של טאקאיוקי מורימוטו שעשה את הדרך ההפוכה.
לאחר שבעונת היה שוער שני, בעונת הצליח לבסס את מעמדו כשוער ראשון לראשונה בקריירה ורשם 40 הופעות בליגה.
ב-2 ביולי 2014 חתם באסטרס טריפולי מליגת העל היוונית.
ב-19 באוגוסט 2017 חתם בהפועל רעננה מליגת העל.
ב-14 באוקטובר 2017 רשם את הופעת הבכורה שלו ברעננה בהפסד 3-1 להפועל באר שבע.
ב-19 בנובמבר 2013 קושיצקי ערך את הופעת הבכורה שלו בנבחרת סלובקיה בתיקו 0-0 נגד .
תומיזם הוא אסכולה פילוסופית בנצרות הקתולית, שמקורה בכתביו של תומאס אקווינס, תאולוג ונזיר דומיניקני הנחשב כפילוסוף הנוצרי החשוב ביותר בסוף תקופת פילוסופית ימי הביניים.
אקווינס התייחס רבות למחשבתו של אריסטו ופעמים רבות הסכים עימו או פירש את כתביו באופן שעולה בקנה אחד עם תפיסתו התאולוגית.
מסיבה זו, הגישה התומיסטית מכונה לעיתים פרשנות תאולוגית של אריסטוטליזם.
עם זאת, ישנן גישות תומיסטיות שנוטות להדגיש את השוני בין אקווינס לאריסטו, כגון ה"תומיזם האקזיסטנציאלי" של אטיין גילסון.
הגישה הפילוסופית והתאולוגית של אקווינס זכתה לעניין מחודש בסוף המאה ה-19 ותחילת המאה ה-20, והספרות שנותרה כחלק מתנועה זו מכונה לעיתים "נאו-תומיזם" או "נאו-סכולסטיציזם".
הגישה התומיסטית אינה קאנונית התאולוגיה ובאמונה הקתולית, אלא היא משמשת ככלי מעשי להבנת רעיונות תאולוגיים בעזרת התבונה.
בסיס מרכזי באסכולה זו הוא כוחו של השכל האנושי לקלוט את ידיעת היקום בלי עזרת האמונה.
היא מבוססת על חמש הוכחות לקיומו של האלוהים, ומשמשת בסיס לפילוסופיה של הכנסייה הקתולית.
תלמידי אקווינס עיבדוה ומסרוה הלאה בעיקר במסגרת מסורת המסדר הדומיניקני.
תומאש סטורנסקי (בצ'כית: Tomáš Satoranský; נולד ב-30 באוקטובר 1991) הוא כדורסלן צ'כי המשחק בקבוצת ברצלונה, בעמדות הרכז והקלע.
בשנת 2007 החל סטורנסקי את קריירת המשחק שלו בקבוצת עיר הולדתו, סלביה פראג, בגיל 16.
בין השנים 2009–2014 שיחק עבור סביליה מליגת העל הספרדית, אשר השתתפה בעונות ו- בליגת היורוקאפ.
בפלייאוף היורוקאפ 2011 העפילה סביליה לגמר הטורניר, אך הפסידה בו מול אוניקס קאזאן בתוצאה 92–77. בדראפט ה-NBA 2012 נלקח סטורנסקי בבחירה ה-32 על ידי וושינגטון ויזארדס, אולם בחר להמשיך לשחק בסביליה.
בעונתו האחרונה בקבוצה קלע 12.4 נקודות ומסר 4.6 אסיסטים בממוצע למשחק.
בקיץ 2014 עבר לשחק בברצלונה.
בשתי עונותיו בקבוצה הפסידה ברצלונה מול ריאל מדריד בסדרת גמר הליגה הספרדית, והודחה מהיורוליג בשלב רבע הגמר (מול אולימפיאקוס וקובאן, בהתאמה).
בעונת 2015/2016 נבחר לחמישייה השנייה של העונה בליגה הספרדית וזכה בתואר "השחקן המלהיב של העונה" ("ACB Most Spectacular Player"), לאחר שרשם ממוצעים של 10.1 נקודות ו-4.2 אסיסטים למשחק.
בקיץ 2022 שב לאירופה וחתם ל-4 עונות ,בקבוצת ברצלונה.
לקראת עונת חתם סטורנסקי על חוזה ל-3 עונות בוושינגטון ויזארדס מליגת ה-NBA.
בעונתו השנייה בקבוצה ביסס את מעמדו כשחקן קבוע ברוטציה, וקלע 7.2 נקודות בממוצע למשחק כמחליפם מהספסל של ג'ון וול ובראדלי ביל.
במהלך עונת מילא את תפקיד הרכז הפותח של הקבוצה לאחר שפציעה השביתה את וול מחציה השני של העונה, וב-54 המשחקים בהם פתח העמיד ממוצעים של 10.7 נקודות, 4.3 ריבאונדים ו-6.2 אסיסטים למשחק.
ב-11 בינואר 2019 השיג את הטריפל דאבל הראשון בקריירה כאשר רשם 18 נקודות, 12 ריבאונדים ו-10 אסיסטים במשחק מול מילווקי באקס.
ביולי 2019 סיכם סטורנסקי על חוזה בשיקגו בולס, והועבר אליה במסגרת עסקת "חתימה והעברה" (sign and trade).
באוגוסט 2021 הועבר יחד עם גארט טמפל בטרייד לניו אורלינס פליקנס, תמורת לונזו בול.
בשנת 2009 הצטרף סטורנסקי לנבחרת צ'כיה הבוגרת, במשחקי מוקדמות אליפות אירופה 2009. בשנים הבאות הפך לשחקן מפתח בקבוצה, בטורנירי אליפות אירופה בכדורסל 2013, 2015 ו-2017. את הטורניר של שנת 2015 סיימה צ'כיה במקום השביעי, אשר היווה את הישגה הטוב אי פעם.
תחת המאמן ננו גינזבורג הוביל סטורנסקי את נבחרתו עם ממוצעים של 14.1 נקודות, 5.2 ריבאונדים ו-7.3 אסיסטים למשחק.
בגביע העולם בכדורסל 2019 הוביל את נבחרת צ'כיה למקום השישי בטורניר – ההישג הגדול בתולדותיה.
לאורך הטורניר רשם סטורנסקי ממוצעים של 15.5 נקודות, 8.5 אסיסטים ו-5.6 ריבאונדים למשחק.
בשנת 2022 שבר את שיא האסיסטים במשחק בודד אך הפסיד את המשחק לניק קאלת'ס ויאניס אנטטוקפו
תומאשוקסליה (שם מדעי: Thomashuxleya) הוא סוג של יונק נכחד מסדרת הנוטונגולאטויים, שחי באמריקה הדרומית בתחילת האאוקן, לפני 48.6 עד 48 מיליון שנים מזמננו.
מאובניו נתגלו בפטגוניה, ארגנטינה בידי משלחת של המוזיאון האמריקאי לתולדות הטבע בראשות הפלאונטולוג ג'ורג' גיילורד סימפסון, אשר מצא שלד שלם של היונק.
מאובנים אלה הוגדרו ב-1901 בידי החוקר פלורנטינו אמגינו , אשר קרא להם על שם החוקר האנגלי תומאס הנרי האקסלי.
התומאשוקסליה היה יונק קרוב לטוקסודון, אך היה קטן יותר ובעל מראה דמוי חזיר או פקארי, עם רגליים בעלות מעין פרסות על כל רגל.
הוא הגיע לאורך 1.3 מטר ולמשקל 113 קילוגרם בממוצע.
הגולגולת שלו הייתה ארוכה יחסית ובלסתות המוארכות 44 שיניים, לרבות ניבים גדולים דמויי חטי חזיר בר, אשר שימשו כנראה לחפירת שורשים.
על אף מראהו המאיים, ככל הנראה היה התומאשוקסליה צמחוני.
התומאשוקסליה היה מראשוני בני קבוצת הטוקסודונים, אשר התפתחו למיני היונקים הגדולים באמריקה הדרומית לאחר האאוקן.
תומאש מרטינש פודסטבסקי (בפורטוגזית: Tomás Martins Podstawski; נולד ב-30 בינואר 1995 בפורטו שבפורטוגל) הוא כדורגלן פורטוגזי המשחק בעמדת הקשר האחורי.
פודסטבסקי שיחק בקבוצות פורטו, ויטוריה סטובל, פוגון שצ'צ'ין וסטאבק.
ב-1 בפברואר 2022 חתם בבני יהודה תל אביב מהליגה הלאומית.
ב-4 באפריל, לאחר שבע הופעות ליגה בלבד במדי המועדון, שוחרר.
בקיץ פודסטבסקי חתם בקרמיוטיסה מליגת העל הקפריסאית.
פודסטבסקי היה חלק מסגל הנבחרת האולימפית של פורטוגל לטורניר הכדורגל באולימפיאדת ריו דה ז'ניירו (2016).
תומאש קארול קנדז'ורה (בפולנית: Tomasz Karol Kędziora; נולד ב-11 ביוני 1994 בסולחוף שבפולין) הוא כדורגלן פולני המשחק בעמדת המגן הימני בקבוצת פאוק סלוניקי ובנבחרת פולין.
קנדז'ורה גדל במחלקת הנוער של UKP ז'לונה גורה ולך פוזנן.
בשנת 2012 החל לשחק בקבוצה הבוגרת של המועדון במסגרת ליגת העל הפולנית.
ב-11 ביולי 2017 חתם קנדז'ורה על חוזה לארבע עונות בדינמו קייב מליגת העל האוקראינית.
ב-17 במרץ 2022 הושאל קנדז'ורה ללך פוזנן מליגת העל הפולנית עד לתום עונת .
ב-13 בנובמבר 2017 ערך קנדז'ורה את הופעת הבכורה שלו בנבחרת פולין, בהפסד 0–1 לנבחרת מקסיקו במשחק ידידות.
הוא היה חלק מסגל הנבחרת ביורו 2020, אך לא שיחק בטורניר.
ב-9 באוקטובר 2021 הבקיע את שער הבכורה שלו בנבחרת, בניצחון 0–5 על נבחרת סן מרינו במסגרת מוקדמות מונדיאל 2022.
תומאש צַ'ווָאנְצַ'ארַה (בצ'כית: Tomáš Čvančara; נולד ב-13 באוגוסט 2000 בצ'כיה) הוא כדורגלן צ'כי המשחק בעמדת החלוץ בקבוצת אנטליהספור מליגת העל הטורקית, בהשאלה מבורוסיה מנשנגלדבך ובנבחרת צ'כיה.
צ'וואנצ'ארה גדל במחלקות הנוער של סלביה פראג, פ.ק.
הוא ערך 24 הופעות ליגה במדי הקבוצה הבוגרת של פ.ק.
יבלונץ במסגרת ליגת העל הצ'כית, בהן הבקיע ששה שערים.
בנוסף, הושאל מהמועדון לסלבוי וישהראד מליגת המשנה הצ'כית, במדיה ערך 21 הופעות ליגה והבקיע 13 שערים, ולאופבה מליגת העל הצ'כית, במדיה ערך עשר הופעות ליגה.
ב-20 בדצמבר 2021 חתם צ'וואנצ'ארה בספרטה פראג מליגת העל הצ'כית.
הוא שיחק במועדון במשך עונה וחצי, בהן ערך 39 הופעות ליגה והבקיע 19 שערים.
ב-14 ביולי 2023 חתם צ'וואנצ'ארה על חוזה לחמש שנים בבורוסיה מנשנגלדבך מהבונדסליגה.
במשחק זה הבקיע את צמד שערי הבכורה שלו במועדון.
ב-26 ביולי 2025 הושאל לעונה אחת לאנטליהספור מליגת העל הטורקית.
ב-24 במרץ 2023 ערך צ'וואנצ'ארה את הופעת הבכורה שלו בנבחרת צ'כיה, בניצחון 3-1 על נבחרת פולין במסגרת מוקדמות יורו 2024. במשחק זה הבקיע את שער הבכורה שלו בנבחרת.
תומאש ארסטה ברנקו מצ'אדו ריביירו (בפורטוגזית: Tomás Aresta Branco Machado Ribeiro; נולד ב-30 באפריל 1999 בליסבון שבפורטוגל) הוא כדורגלן פורטוגזי המשחק בעמדת הבלם בקבוצת קולטורל לאונסה.
ריביירו גדל במחלקות הנוער של אלטה דה ליסבון ו-CAC פונטיניה, ובגיל 15 הצטרף למחלקת הנוער של בלננסש.
הוא שיחק בבלננסש סאד הממותגת מחדש במסגרת ליגת העל הפורטוגלית, ולאחר מכן בגראסהופרס ציריך מליגת העל השווייצרית ובוויטוריה דה גימארייש מליגת העל הפורטוגלית.
ב-10 בינואר 2025 חתם בפארנסה מליגת העל הפורטוגלית.
ב-14 בינואר ערך את הופעת הבכורה שלו במועדון, בהפסד 3-1 לבנפיקה ליסבון במסגרת שלב שמינית הגמר של הגביע הפורטוגלי לעונת .
ב-19 בינואר ערך את הופעת הבכורה שלו בליגה במדי המועדון, בתיקו 0-0 נגד מוריירנסה במסגרת המחזור ה-18 לעונת 2024/2025. ב-2 באפריל הבקיע את שערו היחיד במדי המועדון, בהפסד 3-2 לבנפיקה ליסבון במסגרת המחזור ה-27 בליגה.
בסך הכל ערך תשע הופעות ליגה במדי המועדון, ובתום העונה שוחרר מהמועדון.
תומאש קושטה סילבה (בפורטוגזית: Tomás Costa Silva; נולד ב-15 באוקטובר 1999 בוויאנה דו קסטלו שבפורטוגל) הוא כדורגלן פורטוגזי המשחק בעמדת קשר הכנף בקבוצת דוברודז'ה דובריץ' מליגת העל הבולגרית.
סילבה גדל במחלקת הנוער של ספורטינג ליסבון, ושיחק בקבוצות הבוגרות של ספורטינג ליסבון, ויזלה, ורזים ויגלוניה ביאליסטוק.
ב-16 בספטמבר 2025 חתם בדוברודז'ה דובריץ', העולה החדשה לליגת העל הבולגרית.
סילבה ערך הופעה אחת בנבחרת פורטוגל עד גיל 20.
תומאס מורגן רוברטסון (נולד ב-14 באוקטובר 1958), הידוע בשם הבמה תומאס דולבי, הוא מוזיקאי, מפיק מוזיקלי, מלחין, יזם ומורה אנגלי.
דולבי התפרסם בשנות ה-80 עם הלהיטים "She Blinded Me With Science" ו-"", ועם החידוש לשירו של דן היקס "I Scare Myself".
בשנת 1989 עיבד מספר שירים לאלבומה של עפרה חזה, "Desert Wind".
בשנת 1990 השתתף במופע החומה - המופע החי בברלין בתפקיד המורה בשיר "המשפט".
בשנות ה-90 הקים דולבי חברת תוכנה מוזיקלית בשם ביטניק בעמק הסיליקון.
מאז 2014 מוביל דולבי פרויקט מוזיקלי באוניברסיטת ג'ונס הופקינס.
דולבי נשוי לשחקנית קתלין בלר ולהם 3 ילדים.